ການບິນລາວ

**ການບິນລາວ** (ຊື່ເຕັມ: **ລັດວິສາຫະກິດການບິນລາວ**; ) ເປັນສາຍການບິນແຫ່ງຊາດຂອງປະເທດລາວ ໃຫ້ບໍລິການທາງດ້ານການຂົນສົ່ງທາງອາກາດ ໃນເສັ້ນທາງພາຍໃນປະເທດ 7 ແຫ່ງ, ແລະ ໃຫ້ບໍລິການການບິນໄປສູ່ບັນດາປະເທດອ້ອມຂ້າງຄື: ປະເທດຈີນ, ປະເທດໄທ, ກຳປູເຈຍ, ຫວຽດນາມ, ສິງກະໂປ, ເກົາຫຼີໃຕ້. 

## ປະຫວັດ 
ການຂົນສົ່ງທາງອາກາດ ຂອງລາວໄດ້ກຳເນີດເກີດຂຶ້ນໃນຊຸມປີ 1960 ເປັນຕົ້ນມາ  ເຊິ່ງພາກສ່ວນໜຶ່ງ ແມ່ນການບິນຂອງ ລະບອບເກົ່າສ້າງຂຶ້ນ ແລະ ອີກພາກສ່ວນໜຶ່ງແມ່ນການບິນຂອງແນວລາວຮັກຊາດ ​ເຊິ່ງ​ພະນັກງານ​ໄດ້​ຮັບ​ການ​ກໍ່ສ້າງຢູ່ບັນດາປະເທດສັງຄົມນິຍົມ.  ພາຍຫຼັງປະເທດຊາດໄດ້ຮັບການປົດປ່ອຍ ​ໃນ​ປີ 1975 ຈຶ່ງໄດ້ເຕົ້າໂຮມເອົາພາຫະນະ ​ແລະ​ພະນັກງານ​ຂອງທັງ 2 ຝ່າຍເຂົ້າກັນ ແລະ ສ້າງຕັ້ງການບິນລາວ ຂຶ້ນໃນວັນທີ 19 ມັງກອນ 1976 ທີ່​ເປັນ​ພາກສ່ວນ​ນຶ່ງ​ຂອງ​ກົມ​ການບິນ​ພົນລະ​ເຮືອນ​ແລະ​ ຢູ່ພາຍໃຕ້ການຊີ້ນຳຂອງກະຊວງປ້ອງກັນປະເທດ.  ໜ້າທີ່ຂອງການບິນລາວ ໃນໄລຍະນັ້ນແມ່ນຮັບໃຊ້ວຽກງານປ້ອງກັນຊາດ ປ້ອງກັນຄວາມສະຫງົບ ແລະ ພົນລະເຮືອນທົ່ວໄປ. ເຮືອບິນທີ່ນຳໃຊ້ແມ່ນ ເຊ 123 (C-123) , ເຊ 47 (C-47), ເດເຊ 4 (​DC-4), ອ່ານ 2(AN-2), ມີ 8(MI-8), ອ່ານ 24 (AN-24) ແລະ ອ່ານ 26 (AN-26).

ໃນປີ 1977 ຍ້ອນຄວາມຮຽກຮ້ອງຕ້ອງການຂອງສົງຄົມຜູ້ຊົມໃຊ້ບໍລິການເພິ່ມຂຶ້ນ ບໍລິສັດ ການບິນລາວ ຈຶ່ງໄດ້ເປີດກວ້າງເສັ້ນທາງບິນສູ່ຕ່າງປະເທດເຊັ່ນ ຮ່າໂນ້ຍ, ບາງກອກ ແລະ ພະນົມເປັນ ແລະ ໃນປີ 1985 ການບິນລາວຈຶ່ງໄດ້ເລີ່ມຫັນຈາກລະບົບການ ບໍລິຫານໃຫ້ເປັນແບບວິຊາການ ເພື່ອເປັນການສ້າງລາຍຮັບ ແລະ ການເພີ່ມພາລະບົດບາດ. ການບິນຮັບໃຊ້ວຽກງານປົກປັກຮັກສາ ແລະ ສ້າງສາປະເທດຊາດ ພັກ-ລັດໄດ້ເລັງເຫັນເຖິງຄວາມສຳຄັນດັ່ງກ່າວ ຈຶ່ງໄດ້ແບ່ງເຮືອບິນ AN-24 (ອ່ານ ຊາວສີ່) ຈຳນວນ 4 ລຳ, AN-2 (ອ່ານ 2) ຈໍານວນ 4 ລຳ ແລະ Mi-8 (ມີ່ 8) ຈໍານວນ 2 ລຳ​ໃຫ້ພ້ອມດ້ວຍພາຫານະ ຮັບໃຊ້ພາກພື້ນດິນໃຫ້ແກ່ການບິນລາວເພື່ອໃຊ້ເຂົ້າໃນວຽກງານການບິນ. ມາເຖິງວັນທີ 18 ມີນາ 1989 ການບິນລາວທີ່ຂຶ້ນກັບກະຊວງປ້ອງການປະເທດກໍໄດ້ຖືກໂອນໄປໃຫ້ກະຊວງຄົມມະນາຄົມ ຂົນສົ່ງ ໄປສະນີ ແລະ ກໍ່ສ້າງ ແລະ ວັນທີ່ 23 ພຶດສະພາ 1989 ການບິນລາວຈຶ່ງໄດ້ແຍກຕົວ ອອກຈາກກົມການບິນພົນລະເຮືອນ ສ້າງຕັ້ງ​ເປັນບໍລິສັດການບິນລາວ ທີ່ເປັນຫົວໜ່ວຍທຸລະກິດ ຢ່າງຂາດຕົວຂຶ້ນຢ່າງເປັນທາງການ ​ໂດຍມີການໄລ່ລຽງລາຍຮັບລາຍຈ່າຍດ້ວຍຕົນເອງ.

ໃນປີ 1990 ບໍລິສັດການບິນລາວ ໄດ້ເຊັນສັນຍາການຮ່ວມທຶນກັບ ບໍລິສັດ ແດນຈາງ ຂາເຂົ້າ-ຂາອອກ ເພື່ອສ້າງຕັ້ງ​ເປັນ​ບໍລິສັດ​ການບິນ​ລາວ (ສາຍ​ຕ່າງປະ​ເທດ) ໂດຍເຊົ່າເຮືອບິນ TU154 (ຕູ ຮ້ອຍຫ້າສິບສີ່) ນຳສາຍການບິນ ບານການ ແອລາຍສ໌ - ບຸນກາລີ ​ເປັນ​ເວລາ​ນຶ່ງ​ປີ ຫລັງ​ຈາກ​ນັ້ນ​ໄດ້ເຊົ່າ BOEING 737 (ໂບອິງ ເຈັດ ສາມ ເຈັດ) ຈາກ IAL Miami America (ໄອເອແອລ ໄມອາມີ ອາເມລິກາ) ມາ​ນຳ​ໃຊ້​ແຕ່​ບໍ່​ມີ​ປະສິດທິ​ຜົນ. ບໍລິສັດ​ແດນ​ຈາງ ຂາ​ເຂົ້າ-ຂາ​ອອກ ​ໄດ້​​ໄປ​ຊອກ​ຄູ່ຮ່ວມທຶນ​​ໃໝ່​ຄື: ​ບໍລິສັດ ຊີ​ທີ​ເອ ​ເອສ໌ (CTAS) ຈາກ​ຮົງ​ກົງ ​ແລະ​ໄດ້​ດຳ​ເນີນ​ທຸລະ​ກິດ​ຮອດ​ປີ 1994. ​ເນື່ອງ​ຈາກ​ທຸລະ​ກິດ​ບໍ່​ມີ​ປະສິດທິ​ຜົນ ບໍລິສັດ ​ແດນ​ຈາງ ຈຶ່ງ​ໄດ້​ຖອນ​ຕົວ ​ແລະ​ບໍລິສັດ ຊີ​ທີ​ເອ​ເອສ໌ ຈຶ່ງ​ໄດ້ຮ່ວມກັບສາຍການບິນຢຸນນານແອລາຍສ໌ ເພື່ອ​ບິນ​ເສັ້ນ​ບິນ​ສາຍຕ່າງປະເທດ ຈົນ​ຮອດ ວັນ​ທີ 30 ທັນວາ 1996​. ​ໃນວັນທີ 1 ມັງກອນ 1997 ຈຶ່ງໄດ້ລວມເອົາເສັ້ນບິນສາຍພາຍໃນ ປະເທດເຂົ້ານຳກັນ ແລ້ວເອີ້ນຊື່ວ່າ **ການບິນລາວຮ່ວມພັດທະນາຈຳກັດ (Lao Aviation Joint Development Company Limited),​ ໄດ້​ດຳ​ເນີນ​ທຸລະ​ກິດ​ເປັນ​ເວລາ** 1 ປີກັບ 4 ເດືອນ ດ້ວຍ​ຮູບ​ການ​ເຊົ່າ​ພາຫະນະ​ການ​ຜະລິດ​ທັງ​ໝົດ​ນຳ​ລັດຖະບານ. ​ແຕ່​ວ່າການ​ດຳ​ເນີນ​ທຸລະ​ກິດບໍ່ມີປະສິດທິຜົນ   ຈາກນັ້ນການບິນລາວຮ່ວມພັດທະນາຈຳກັດກໍ່ໄດ້ຢຸດຕິ​ການ​ເຄື່ອນ​ໄຫວ ແລະ ໃນວັນທີ 14 ພຶດສະພາ 1998 ​ໄດ້​ຖືກໂອນກັບມາເປັນ **ລັດວິສາຫະກິດ ການບິນລາວ ຄືເກົ່າຈົນເຖິງປະຈຸບັນ.** ໃນປີ 2007 ແລະ 2008 ໃນ ລັດວິສາຫະກິດການບິນລາວໄດ້ຮັບລາງວັນ ດີເດັ່ນ 

## ການໃຫ້ບໍລິການ 
, ນະຄອນຫຼວງວຽງຈັນ]]
]]

ລັດວິສາຫະກິດການບິນລາວ ໄດ້ໃຫ້ບໍລິການເສັ້ນທາງບິນຕໍ່ໄປນີ້:

### ເສັ້ນທາງພາຍໃນປະເທດ 
*'***
**ນະຄອນຫຼວງວຽງຈັນ - ສະໜາມບິນສາກົນວັດໄຕ **(ຖານການບິນຫຼັກ)**
**ແຂວງຫຼວງພະບາງ - ສະໜາມບິນສາກົນຫຼວງພະບາງ **(ຖານການບິນສຳຮອງ)**
**ແຂວງຈຳປາສັກ - ສະໜາມບິນສາກົນປາກເຊ
**ແຂວງສະຫວັນນະເຂດ - ສະໜາມບິນສະຫວັນນະເຂດ
**ແຂວງບໍ່ແກ້ວ - ສະໜາມບິນບໍ່ແກ້ວ (ຢຸດໃຫ້ບໍລິການຊົ່ວຄາວ)
**ແຂວງຫຼວງນ້ຳທາ - ສະໜາມບິນຫຼວງນ້ຳທາ
**ແຂວງອຸດົມໄຊ - ສະໜາມບິນອຸດົມໄຊ
**ແຂວງຊຽງຂວາງ - ສະໜາມບິນຊຽງຂວາງ
**ແຂວງຫົວພັນ - ສະໜາມບິນໜອງຄ້າງ

### ເສັ້ນທາງລະຫວ່າງປະເທດ 
*
**ປະເທດສິງກະໂປ - ສະໜາມບິນສາກົນຊາງງີ

*****
**ພະນົມເປັນ - ສະໜາມບິນສາກົນພະນົມເປັນ
**ສຽມຣຽບ - ສະໜາມບິນສາກົນສຽມຣຽບ 

*****
**ຄຸນໝິງ - ສະໜາມບິນສາກົນຄຸນໝິງຊາງສຸຍ
**ກວາງໂຈ່ວ - ສະໜາມບິນສາກົນກວາງໂຈວ 
**ຊຽງຮູ່ງ - ສະໜາມບິນສາກົນສິບສອງປັນນາ
**ເສິນຕູ່ - ສະໜາມບິນສາກົນເສິນຕູ
**ຊາງຊາ - ສະໜາມບິນສາກົນຊາງຊາ
**ຊຽງໄຮ້ - ສະໜາມບິນສາກົນຊຽງໄຮ້ຜູ່ຕົງ
**ຫາງໂຈ່ວ - ສະໜາມບິນສາກົນ ຫາງໂຈ່ວ

*****
**ບາງກອກ - ສະໜາມບິນສາກົນສຸວັນນະພູມ
**ຊຽງໃໝ່ - ສະໜາມບິນສາກົນຊຽງໃໝ່

*
**ຮາໂນ້ຍ - ສະໜາມບິນສາກົນໂນຍບາຍ
**ນະຄອນໂຮ່ຈິມິນ - ສະໜາມບິນສາກົນເຕິນເຊິນເຍິດ
**ດານັງ - ສະໜາມບິນສາກົນດານັງ

*****
**ນະຄອນເຊອຸນ - ສະໜາມບິນສາກົນເຊອຸນ
**ປູຊານ - ສະໜາມບິນສາກົນຄິມແຮ

### ສາຍການບິນຮ່ວມ 
ສາຍການບິນລາວມີສາຍການບິນຮ່ວມ codeshare agreements ກັບສາຍການບິນລຸ່ມນີ້:

* Aeroflot (SkyTeam)
* Air France (SkyTeam)
* Asiana Airlines (Star Alliance)
* Bangkok Airways
* Berjaya Air
* Cambodia Angkor Air
* China Airlines (SkyTeam)
* Etihad Airways
* EVA Air (Star Alliance)
* Garuda Indonesia (SkyTeam)
* Jetstar
* Korean Air (SkyTeam)
* KLM (SkyTeam)
* Qantas (Oneworld)
* Qatar Airways (Oneworld)
* Singapore Airlines (Star Alliance)
* SriLankan Airlines (Oneworld)
* Thai Airways International (Star Alliance)
* Turkish Airlines (Star Alliance)
* Vietnam Airlines (SkyTeam)
* XiamenAir (SkyTeam)

## ຝູງບິນ 
ໃນປັດຈຸບັນການບິນລາວມີຝູງບິນປະຈຳການດັ່ງຕໍ່ໄປນີ້: 

## ຍົນທີ່ເຄີຍຮັບໃຊ້ 
* Harbin Y-12 2 ລຳ
* Airbus A320-200 1 ລຳ (ເຊົ່າຈາກ Vietnam Airlines ໂດຍໃຊ້ທະບຽນ VN-A123)
* Xian MA60 4 ລຳ (ໂອນຊື່ໃຫ້ Lao Skyway 1 ລຳ)

## ເຫດການ ແລະ ອຸປະຕິເຫດ 
**ການບິນລາວ ທ່ຽວບິນທີ 301*' () ແມ່ນທ່ຽວບິນຕາມປົກກະຕິພາຍໃນປະເທດລາວທີ່ເດີນທາງຈາກວຽງຈັນຫາປາກເຊ ໃນວັນທີ 16 ຕຸລາ ຄ.ສ. 2013. ຍົນລຸ້ນ ATR 72-600ໄດ້ຕົກລົງສູ່ແມ່ນ້ຳຂອງ ຢູ່ ປາກເຊ ເຮັດໃຫ້ຜູ້ໂດຍສານແລະລູກເຮືອເສຍຊີວິດທັງໝົດ 49 ຄົນ. ອຸປະຕິເຫດນີ້ແມ່ນຄັ້ງທຳອິດທີ່ເກີດກັບຍົນລຸ້ນ ATR 72-600. ແມ່ນເຫດການຍົນຕົກທີ່ມີຜູ້ເສຍຊີວິດຫຼາຍທີ່ສຸດທີ່ເຄີຍເກີດໃນລາວ ແລະແມ່ນອຸປະຕິເຫດທີ່ມີຜູ້ເສຍຊີວິດຫຼາຍເປັນອັນດັບທີສອງທີ່ເຄີຍເກີດກັບຍົນລຸ້ນ ATR 72 ໂດຍທີ່ເສຍຊີວິດຫຼາຍທີ່ສຸດແມ່ນ Aero Caribbean Flight 883 ແລະ American Eagle Flight 4184 ທີ່ເສຍຊີວິດ 68 ຄົນ ແລະແມ່ນເຫດການຍົນຕົກທີ່ກ່ຽວກັບການບິນລາວເປັນຄັ້ງທຳອິດນັບແຕ່ ຄ.ສ. 2000.

## ແຫຼ່ງຂໍ້ມູນອື່ນ 
* ການບິນລາວ

ໝວດ:ການບິນໃນລາວ